CELEX: 52013PC0765
Language: lt
Date: 2013-11-06
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos bendrijos ir Seišelių Respublikos partnerystės žuvininkystės sektoriuje susitarimo protokolą

|
			
		
		
		52013PC0765
		
			Pasiūlymas TARYBOS REGLAMENTAS dėl žvejybos galimybių paskirstymo pagal Europos bendrijos ir Seišelių Respublikos partnerystės žuvininkystės sektoriuje susitarimo protokolą /* COM/2013/0765 final - 2013/0373 (NLE) */
			
				
		
		
			
			   	AIŠKINAMASIS MEMORANDUMAS
Remdamasi atitinkamu Tarybos įgaliojimu[1], Komisija Europos Sąjungos
vardu vedė derybas su Seišelių Respublika dėl Europos bendrijos
ir Seišelių Respublikos partnerystės žuvininkystės sektoriuje
susitarimo protokolo atnaujinimo. Pasibaigus deryboms 2013 m. gegužės
10 d. buvo parafuotas naujasis protokolas, kuris apima šešerių
metų laikotarpį nuo dienos, kai Taryba priims sprendimą dėl
protokolo pasirašymo ir laikino taikymo ir kai pasibaigs dabartinio protokolo
galiojimo laikotarpis, t. y. 2014 m. sausio 17 d.
Ši procedūra, susijusi su žvejybos
galimybių paskirstymu valstybėms narėms pagal protokolą,
pradedama tuo pat metu, kaip ir procedūros, susijusios su Tarybos
sprendimu, Europos Parlamentui pritarus, dėl naujojo protokolo sudarymo ir
Tarybos sprendimu dėl minėtojo protokolo pasirašymo Sąjungos
vardu ir laikino taikymo.
Pagal naująjį protokolą ES
žvejams suteikiamos galimybės Seišelių žvejybos zonoje žvejoti 40
tunų žvejybos seinerių ir 6 ūdomis žvejojančiais laivais.
Pagal Sutartį turėtų būti nustatytas žvejybos
galimybių paskirstymo valstybėms narėms būdas.
Tuo remdamasi Komisija siūlo Tarybai
priimti šį reglamentą.
2013/0373 (NLE)
Pasiūlymas
TARYBOS REGLAMENTAS
dėl žvejybos galimybių paskirstymo
pagal Europos bendrijos ir Seišelių Respublikos partnerystės
žuvininkystės sektoriuje susitarimo protokolą 
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį,
atsižvelgdama į Komisijos
pasiūlymą[2],
kadangi:
(1)       2013 m. gegužės 10 d. parafuotas naujas protokolas,
kuriuo nustatomos Europos bendrijos ir Seišelių Respublikos
partnerystės žuvininkystės sektoriuje susitarime numatytos žvejybos
galimybės ir finansinis įnašas;
(2)       ... m. ... mėn. ... d.
Taryba priėmė Sprendimą Nr. .../2013/ES[3] dėl naujojo Žuvininkystės
sektoriaus partnerystės susitarimo protokolo pasirašymo ir laikino
taikymo;
(3)       naujojo protokolo taikymo
laikotarpiu reikėtų nustatyti žvejybos galimybių paskirstymo valstybėms
narėms būdą;
(4)       remiantis Tarybos reglamento
(EB) Nr. 1006/2008[4]
10 straipsnio 1 dalimi, jei paaiškėja, kad Sąjungai pagal protokolą
skirtos žvejybos galimybės nėra visiškai išnaudotos, Komisija apie
tai informuoja atitinkamas valstybes nares. Jei iki termino, kurį turi
nustatyti Taryba, atsakymas nepateikiamas, tai turėtų būti
laikoma patvirtinimu, kad tuo laikotarpiu atitinkamų valstybių
narių laivai nevisiškai išnaudojo savo žvejybos galimybes. Tokį
terminą būtina nustatyti;
(5)       šis reglamentas
turėtų būti taikomas nuo protokolo laikino taikymo dienos, 
PRIĖMĖ ŠĮ
REGLAMENTĄ:
1 straipsnis
1.           Europos bendrijos ir Seišelių Respublikos
partnerystės žuvininkystės sektoriuje susitarimo protokole (toliau –
Protokolas) nustatytos žvejybos galimybės valstybėms narėms
paskirstomos taip:
a) tunų žvejybos seineriai:
 Ispanija ||             16 laivų 
 Prancūzija || 22 laivai 
 Italija || 2 laivai 
b) ūdomis žvejojantys laivai:
 Ispanija || 2 laivai 
 Prancūzija || 2 laivai 
 Portugalija || 2 laivai 
2.            Reglamentas (EB)
Nr. 1006/2008 taikomas nepažeidžiant Europos bendrijos ir Seišelių
Respublikos partnerystės žuvininkystės sektoriuje susitarimo (toliau
– Susitarimas) ir Protokolo.
3.           Jei pagal 1 dalyje
nurodytų valstybių narių žvejybos leidimų paraiškas
Protokole nustatytos žvejybos galimybės neišnaudojamos, Komisija pagal
Reglamento (EB) Nr. 1006/2008 10 straipsnį svarsto bet kurios kitos
valstybės narės žvejybos leidimų paraiškas.
4.           Terminas, iki kurio
valstybės narės turi patvirtinti, kad jos nevisiškai išnaudojo pagal
Susitarimą joms skirtas žvejybos galimybes, kaip nurodyta Reglamento (EB)
Nr. 1006/2008 10 straipsnio 1 dalyje, yra 10 darbo dienų nuo dienos,
kurią Komisija informuoja valstybes nares, kad žvejybos galimybės
nebuvo išnaudotos.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. sausio
18 d.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
                                                                       
[1]               2013 m. vasario 15 d. Tarybos sprendimas
Nr. 6497/2013.
[2]               OL C , , p. .
[3]               OL L ...
[4]               2008 m. rugsėjo 29 d. Tarybos reglamentas
(EB) Nr. 1006/2008 dėl Bendrijos žvejybos laivų žvejybos veiklos
ne Bendrijos vandenyse leidimų ir trečiųjų šalių
laivų žvejybos galimybių Bendrijos vandenyse, iš dalies
keičiantis reglamentus (EEB) Nr. 2847/93 ir (EB) Nr. 1627/94 bei
panaikinantis Reglamentą (EB) Nr. 3317/94 (OL L 286,
2008 10 29, p. 33).